ভুবনমোহন পার্ক

ভুবনমোহন পার্ক রাজশাহী শহরের একটি ঐতিহাসিক নিদর্শন। রাজশাহীর সকল আন্দোলনের কেন্দ্রভুমি হিসাবে এই পার্কের গুরুত্ব অপরিসীম। বস্তুত ১৯৪৮ সাল থেকে ১৯৭০ সাল পর্যন্ত রাজশাহীর সকল রাজনৈতিক কর্মকাণ্ড ভুবনমোহন পার্ককে কেন্দ্র করেই আবর্তিত হয়েছিল।

 ইতিহাস ও অবকাঠামো 
ভুবনমোহন পার্ক দীর্ঘদিন ধরে জনসমাগমের কেন্দ্রবিন্দু ছিল। ১৯২০ সালে রাজশাহী মিউনিসিপ্যালিটির দফতর এখানে অবস্থিত ছিল, যা পরে স্থানান্তর করা হয়। ভাষা আন্দোলনের সময় (১৯৪৮-১৯৫৪) রাজশাহীতে যেকোনো প্রকাশ্য সভা-সমাবেশ নিষিদ্ধ থাকায় আন্দোলনকারীরা এখানে জমায়েত হয়ে বিভিন্ন কর্মসূচি গ্রহণ করতেন। ১৯৪৮ সালের ২ ফেব্রুয়ারি ভাষা সৈনিক মোহাম্মদ সুলতানের সভাপতিত্বে এখানে উত্তরবঙ্গের আঞ্চলিক সম্মেলন অনুষ্ঠিত হয়, যেখানে বাংলাকে রাষ্ট্রভাষা করার দাবি সংবলিত একটি প্রস্তাব গৃহীত হয়।

১৯৫৩ সালের ২১ ফেব্রুয়ারি পার্কে শহীদ মিনার নির্মাণ করে মহান একুশে উদযাপন করা হয়। ১৯৬৪ সালে বঙ্গবন্ধু শেখ মুজিবুর রহমান, এএইচএম কামারুজ্জানসহ বিভিন্ন জাতীয় নেতা এখানে রাজনৈতিক সমাবেশ করেছেন।

 বর্তমান অবস্থা 
২০০৫ সালে পার্কটি সংস্কার করে ভাষা আন্দোলনের নেতাদের নামাঙ্কিত একটি স্মৃতিসৌধ নির্মাণ করা হয়। তবে বর্তমানে পার্কটিতে দোকানপাটের অনুপ্রবেশ, অপরিচ্ছন্নতা ও অব্যবস্থাপনার অভিযোগ রয়েছে।

আরও দেখুন
 শহীদ এ.এইচ.এম কামারুজ্জামান কেন্দ্রীয় উদ্যান ও চিড়িয়াখানা
 ভুবন মোহন পার্ক শহীদ মিনার
 হেমন্ত কুমারী দেবী
 পুঠিয়া রাজবাড়ী

তথ্যসূত্র

বিষয়শ্রেণী:উদ্যান
বিষয়শ্রেণী:রাজশাহী জেলার দর্শনীয় স্থান